সমস্ত জ্বালানী লন্ঠনই কোন না কোনভাবে বিপজ্জনক। এর কারণ হিসেবে জ্বলন্ত এবং বিষাক্ত জ্বালানি, আগুন লাগা বা উচ্চ তাপমাত্রায় পুড়ে যাওয়া এবং বদ্ধ পরিবেশে ব্যবহারের ফলে কার্বন মনোক্সাইড বিষক্রিয়া উল্লেখযোগ্য।

সাধারণ সলতের লণ্ঠন এখনও পাওয়া যায়। এগুলো সস্তা ও টেকসই, কিন্তু কম আলো দেয় যা পড়ার অনুপযুক্ত। এই লন্ঠনে সলতে কিছু সময় পর পর ছেঁটে দিতে হয় এবং কাঁচের অভ্যন্তরের দেয়াল থেকে কালি পরিষ্কার করতে হয়।

ম্যান্টল লণ্ঠন বা হ্যাজাক বাতিতে একটি সিরামিকের বোনা গ্যাস ম্যান্টল ব্যবহৃত হয় যেটি একটি শিখা হিসেবে তাপ গ্রহণ ও দৃশ্যমান আলোরূপে পুনরায় বিকিরণ করে। ম্যান্টল পুড়ে যায় না (তবে প্রথম ব্যবহারের আগে সিরামিকযুক্ত কাপড়ের ম্যাট্রিক্সটি একটি দিয়াশলাই দিয়ে পুড়িয়ে দেয়া উচিত)। যখন মূল শিখা দ্বারা উত্তপ্ত হয়ে হ্যাজাক ভাস্বর হয় এবং উজ্জ্বলভাবে জ্বলে। গ্যাস ,কেরোসিন বা চাপযুক্ত তরল যেমন "সাদা গ্যাস"(যা মূলত ন্যাফথা) দ্বারা তাপ সরবরাহ করা যায়। উচ্চ তাপমাত্রা থেকে সুরক্ষা এবং বায়ুপ্রবাহ স্থিতিশীল করতে, গ্লোব বা চিমনি নামের একটি নলাকার কাচের ঢাল ম্যান্টলের চারপাশে স্থাপন করা হয়।

হোয়াইট গ্যাস (কোলম্যান জ্বালানী বা "ক্যাম্প ফুয়েল" নামেও পরিচিত) ব্যবহার করা হস্তচালিত চাপযুক্ত ল্যান্টার্ন এক ও দুই-ম্যান্টল মডেলে কোলম্যান কোম্পানি কর্তৃক তৈরি হয়। কিছু মডেলে দ্বৈত জ্বালানী এবং পেট্রল ব্যবহৃত হতে পারে। তবে এগুলি [[তড়িৎকোষ|ব্যাটারি-চালিত [[ফ্লুরোসেন্ট বাতি]] এবং [[আলোক নিঃসারী ডায়োড|এলইডি]] মডেল দ্বারা প্রতিস্থাপিত হচ্ছে, যা অল্পবয়স্কদের হাতে এবং তাঁবুর অভ্যন্তরে নিরাপদ। কোলম্যানসহ অনেক নির্মাতারা ব্যাটারি-চালিত লণ্ঠন তৈরি করে। জ্বালানির সহজপ্রাপ্য়তার কারণে দৈনন্দিন ব্যবহারে তরল জ্বালানী লণ্ঠন অধিক জনপ্রিয়।

অনেক বহনযোগ্য হ্যাজাক লণ্ঠন এখন এমন জ্বালানি গ্যাস ব্যবহার করে, যেগুলো চাপ প্রয়োগে তরল হয়ে যায় যেমন, বিশুদ্ধ অথবা [[বিউটেন]] মিশ্রিত [[প্রোপেন]]। এ ধরনের লন্ঠনে সাধারণত জ্বালানী সরবরাহ করার জন্য একটি ছোট নিষ্পত্তিযোগ্য ইস্পাতের পাত্র থাকে। তরল জ্বালানী স্পর্শ না করেই জ্বালানি সরবরাহের সুবিধার ফলে নিরাপত্তা বৃদ্ধি পায় এবং পাত্রগুলি আর্দ্রতা ও অতিরিক্ত তাপ থেকে সুরক্ষিত থাকলে (যাতে পাত্র ক্ষয় হতে পারে) এই লন্ঠন অনির্দিষ্টকালের জন্য কার্যকরী থাকে।

ব্যাটারি চালিত লণ্ঠন
ইতিহাস
আধুনিক জ্বালানী লণ্ঠন
আধুনিক বৈদ্যুতিক লণ্ঠন